REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj 02-1705/16

22. septembar 2016. godine

B e o g r a d

NARODNOJ SKUPŠTINI REPUBLIKE SRBIJE

Odbor za kulturu i informisanje Narodne skupštine Republike Srbije, na sednici održanoj 9. septembra 2016. godine, razmatrao je listu kandidata za izbor člana Saveta Regulatornog tela za elektronske medije (u daljem tekstu Savet Regulatora), koji se bira na predlog nadležnog odbora Skupštine Autonomne pokrajine Vojvodine, na osnovu člana 60. Poslovnika Narodne skupštine, i u skladu sa članom 156. stav 3. Poslovnika Narodne skupštine podnosi

I Z V E Š T A J

1. Odbor za kulturu i informisanje, na sednici održanoj 28. jula 2016. godine, konstatovao je da članu Saveta Regulatora, Goranu Karadžiću, koji je za člana Saveta Regulatora izabran Odlukom Narodne skupštine 29. decembra 2009. godine („Službeni glasnik RS“ , broj 111/09), na period od šest godina u skladu sa Zakonom o radiodifuziji („Službeni glasnik RS“, br. 42/02, 97/04, 76/05, 79/05 – dr. zakon, 62/06, 85/06, 86/06-ispravka i 41/09) mandat istekao 18. februara 2016. godine.

2. Odbor je upoznat da je članom 7. Zakona o elektronskim medijima („Službeni glasnik RS“, broj 83/14), utvrđeno da Savet Regulatora ima 9 članova koji se biraju iz reda uglednih stručnjaka iz oblasti koje su od značaja za obavljanje poslova iz nadležnosti Regulatora (medijski stručnjaci, ekonomisti, pravnici, inženjeri telekomunikacija i sl.); da je jedan od ovlašćenih predlagača za člana Saveta Regulatora nadležni odbor Skupštine Autonomne pokrajine Vojvodine (član 9. stav 1. tačka 2); da nadležni odbor Skupštine Autonomne pokrajne Vojvodine predlaže listu na kojoj se nalaze dva kandidata; da Narodna skupština bira jednog člana sa liste koju predlaže nadležni odbor Skupštine Autonomne pokrajine Vojvodine.

3. Odbor je na sednici održanoj 28. jula 2016. godine doneo Odluku o pokretanju postupka za predlaganje kandidata za člana Saveta Regulatornog tela za elektronske medije16 Broj: 02-1705/16.

4. Tekst Javnog poziva za predlaganje kandidata za izbor člana Saveta Regulatornog tela za elektronske medije objavljen je 15. avgusta 2016. godine u dnevnom listu „Politika“ i na veb-sajtu Narodne skupštine, kao i 17. avgusta 2016. godine u „Službenom glasniku Republike Srbije“.

5. Na osnovu člana 10. stav 2. Zakona o elektronskim medijima, ovlašćeni predlagač je imao rok od 15 dana, od dana objavljivanja u „Službenom glasniku Republike Srbije“, da Odboru za kulturu i informisanje dostavi svoj predlog dva kandidata za člana Saveta Regulatora.

6. Ovlašćeni predlagač iz člana 9. st. 1. tačke 2) Zakona o elektronskim medijima, je u zakonskom roku ostvario svoje pravo, tako što je Odboru za kulturu i informisanje dostavio predlog dva kandidata za člana Saveta Regulatora. Predloženi su Siniša Isakov i Đorđe Vozarević. Uz predloge kandidata, dostavljena je sva potrebna dokumentacija propisana Zakonom o elektronskim medijima i Javnim pozivom.

7. Lista kandidata je, u skladu sa članom 10. stav 5. Zakona o elektronskim medijima, objavljena na veb-sajtu Narodne skupštine.

8. Odbor je na sednici održanoj 22. septembra 2016. godine obavio razgovor sa kandidatima za člana Saveta Regulatora, u skladu sa članom 11. stav 8. Zakona o elektronskim medijima.

9. Odbor predlaže Narodnoj skupštini da na prvoj narednoj sednici ramotri predlog kandidata za izbor člana Saveta Regulatora, u skladu sa članom 11. stav 9. Zakona o elektronskim medijima.

Odbor je zaključio da listu kandidata, koju je podneo ovlašćeni predlagač nadležni odbor Skupštine AP Vojvodine, na kojoj se nalaze Siniša Isakov i Đorđe Vozarević, dostavi Narodnoj skupštini, jer su se stekli uslovi za sprovođenje postupka za izbor člana Saveta Regulatornog tela za elektronske medije, na period od pet godina.

Originalna dokumentacija predloženih kandidata nalazi se u službi Odbora za kulturu i informisanje i dostupna je na uvid svim narodnim poslanicima.

U prilogu ovog izveštaja dostavlja se lista kandidata sa biografijama kanidata i izjavama kandidata da prihvataju kandidaturu.

Za izvestioca Odbora na sednici Narodne skupštine, određena je Snežana Paunović, član Odbora.

PREDSEDNICA ODBORA

Maja Gojković, s.r.

**LISTA KANDIDATA**

Nadležni odbor Skupštine Autonomne pokrajine Vojvodine predložio je:

1. Sinišu Isakova
2. Đorđa Vozarevića